ועדת הכספים, כנסת 17, פרוטוקול מספר 764, 2008-04-28 12:00

חברי הוועדה: אורית נוקד משה גפני אמנון כהן אבישי ברוורמן יצחק בן ישראל ראובן ריבלין ניסן סלומינסקי זאב אלקין יעקב ליצמן יצחק וקנין שלי יחימוביץ

מוזמנים: יריב נחמה – סגן בכיר לחשכ"ל, משרד האוצר דן ג'נה – סגן בכיר לחשכ"ל לענייני שכר וכ"א, משרד האוצר ארז אנצוויג – עו"ד באגף השכר, משרד האוצר ענת חיים – עו"ד, משרד האוצר אורי שאשא – כלכלן בחשכ"ל, משרד האוצר חסן אסמעיל – ממונה הלוואות וגבייה בחשכ"ל, משרד האוצר לידור סבתו – מרכזת שכר והסכמי עבודה באגף השכר, משרד האוצר דוד בן דוד – יו"ר דירקטוריון, בנק יהב שאול גלברד – מנכ"ל נכנס, בנק יהב דן מוזס – יועץ תקשורת, בנק יהב רן שפרינצק – יועמ"ש, בנק יהב גיורא ארדינסט – עו"ד, בנק יהב ישראל דויד – מנהל חטיבה קמעונאית, בנק דיסקונט רות רנרט – מנהלת מח' רגולציה, בנק דיסקונט שי גימלשטיין – נציג בנק דיסקונט אליצור ברנד – מנכ"ל משותך, חברת גדות ענת טליה גרוס – סמנכ"ל כספים, חברת גדות יהודה פרלסון – מנכ"ל משותף, חברת גדות איריס הרפז – יועצת תקשורת, הסתדרות העובדים הלאומית בישראל מירה ועקנין – מזכירת איגוד מקצועי, הסתדרות העובדים הלאומית בישראל אריאל יעקובי – יו"ר הסתדרות עובדי המדינה אבי ניסנקורן – ההסתדרות החדשה עו"ד חנה שניצר – ההסתדרות החדשה רחמים לניאדו – ההסתדרות החדשה אבי דרור – ההסתדרות החדשה מאיר מזרחי – ההסתדרות החדשה אהרון חוטובלי – הסתדרות עובדי המדינה יאיר נחמני – הסתדרות עובדי המדינה רפי פריינטה – נציג הסתדרות עובדי המדינה אליהו להב – נציג הסתדרות עובדי המדינה שמעיה סלח – נציג הסתדרות עובדי המדינה חיים מוצפי – עוזר יו"ר הסתדרות עובדי המדינה דב ליברמן – נציג חב' גדות

רשמת פרלמנטרית: הצעה לסדר היום (דיון מהיר): הוראת החשב הכללי להפסיק את גביית פירעון ההלוואות ישירות משכרם של עובדי המדינה להלוואות שאינן הלוואות חשכ"ל

סטס מיסז'ניקוב: אנחנו עוברים לדיון מהיר בנוגע להוראות החשב הכללי להפסיק את גביית פירעון ההלוואות ישירות משכרם של עובדי המדינה להלוואות שאינן הלוואות חשכ"ל.

משה גפני: אני מודה לך, אדוני היושב-ראש, על כך שאתה לא מרפה מהעניין.

משה גפני: אנשים לקחו הלוואות מכל מיני חברות, אם זה בנקים, גמ"חים.

משה גפני: אנשים חתמו על חוזים עם הבנקים ועם החברות האלו.

משה גפני: אני מדגיש בכוונה את הגמ"חים, כי מצבם של חלק מעובדי המדינה הוא לא מהמשופרים ביותר.

משה גפני: הם לא עובדים שמקבלים שכר גבוה.

משה גפני: הם הרבה פעמים צריכים לקחת הלוואות כדי לחיות את חיי היום יום.

משה גפני: פתאום מגיע החשכ"ל - בהוראה מאוד שרירותית - ואומר שהוא עוצר את הכל.

משה גפני: הוא לא מתחשב בחוזים שהם עשו עם הבנקים, הוא לא מתחשב בחוזים שהם עשו עם החברות.

משה גפני: סגן החשב הכללי אמר באחת הישיבות שהוא יחשוב על העניין הזה.

משה גפני: לי מאוד חשוב לדעת האם אתה, אדוני החשב הכללי של משרד האוצר, מודיע כאן ועכשיו שההלוואות שנעשו לטווח ארוך ימשיכו להיות משולמות באותה דרך שזה נעשה מלכתחילה.

משה גפני: יש הבדל גדול בין סליקה שנעשית על ידי תלוש המשכורת לכל תשלום אחר.

משה גפני: זה ברור לכל אחד.

משה גפני: אינני מייצג בנקים או חברות.

משה גפני: אין לי שום דבר נגד בנק כזה או אחר.

משה גפני: מה שמעניין אותי אלה עובדי המדינה.

משה גפני: המציאות היא שעובד מדינה לא יכול לקחת היום הלוואה ולהסתמך על תלוש המשכורת.

משה גפני: זה בהוראת החשכ"ל.

משה גפני: לא מפריע לי אם תעשו את זה דרך בנק דיסקונט או דרך בנק יהב.

משה גפני: השאלה היא למה אתם לא מאפשרים לעשות את הדברים האלה.

משה גפני: אלה הנושאים שנדונו בשתי הישיבות הקודמות.

סטס מיסז'ניקוב: המכרז שהוצאתם לא התייחס לכך שבנק דיסקונט הוא הגורם הבלעדי על סליקה מתלושי המשכורת של עובדי המדינה.

סטס מיסז'ניקוב: אם זה היה המצב גורמים נוספים היו משתתפים במכרז.

סטס מיסז'ניקוב: זה נתן איזה שהוא יתרון לא הוגן למוסד מסוים על פני מוסדות אחרים שלא הבינו את זה כהלכה.

סטס מיסז'ניקוב: מדובר בהרבה מאוד עובדים.

סטס מיסז'ניקוב: חלקם גמלאים.

סטס מיסז'ניקוב: הדרך היחידה שלהם ליהנות מהטבות היא דרך סליקה מהתלוש.

סטס מיסז'ניקוב: העובדה שהם לא שייכים לבנק דיסקונט פוגעת להם בזכויות בסיסיות.

סטס מיסז'ניקוב: הם חיים ממשכורות של 3000 שקל, ממשכורת של 4000 שקל.

סטס מיסז'ניקוב: לא לכולם יש כרטיסי אשראי.

סטס מיסז'ניקוב: זאת הדרך שלהם ליהנות מאותן הטבות שהם מאבדים.

יהושע אורן: אנחנו בחנו את הנושא הזה והחלטנו שבכל אותם מקרים שקיימות התחייבויות שנעשו בעבר, דהיינו לפני 31 בדצמבר, אנחנו נסלוק את ההתחייבויות עד תומן.

יהושע אורן: היו הרבה מאוד מקרים של רכישות של עובדי מדינה שנעשו בדרך הזאת.

יהושע אורן: קראו לזה בזמנו ניכויי יהב.

יהושע אורן: זה היה כרטיס האשראי של המדינה שדרכו העבירו הרבה מאוד ניכויים.

יהושע אורן: יש 1500 מוטבים שסלקו.

יהושע אורן: את כל התחייבויות שנוצרו אנחנו נסלוק עד תומן.

ראובן ריבלין: האם ההתחייבויות מבוצעות כמהלך רגיל או שלעת עתה עצרתם?

יהושע אורן: גם בזמנו, כשהודענו שלא נסלוק, דובר עד תאריך 30 ביוני.

יהושע אורן: ניתנה אורכה עד 30 ביוני.

יהושע אורן: נאמר שמ30 ביוני תפסקנה הסליקות.

יהושע אורן: את כל התחייבויות קודם המועד הזה אנחנו נסלוק עד תומן.

ראובן ריבלין: אני זוכר שהיו כמה מקרים שבהם הביאו ראיות לכך שהפסקתם את הסליקה.

ראובן ריבלין: אמרתם שתבטלו את רוע הגזירה.

יהושע אורן: כולם מדברים על המכרז.

יהושע אורן: המכרז היה להלוואות שהמדינה כמעביד מעמידה לעובדיה ולשירותים בנקאיים.

יהושע אורן: בנק יהב העמיד במשך עשרות שנים את ההלוואות של המדינה.

יהושע אורן: דרך תלוש המשכורת הוא סלק גם לגופים נוספים.

יהושע אורן: זה הפך להיות כרטיס האשראי לעובדי המדינה.

ראובן ריבלין: נניח שכעובד מדינה התחייבתי כלפי קופת חולים.

ראובן ריבלין: האם לא תמשיכו עם זה?

יהושע אורן: לא.

יהושע אורן: יש מקרים שעובדים רכשו ברשתות חשמל ב12 תשלומים.

יהושע אורן: אלו התחייבויות שנוצרו.

יהושע אורן: החוב הזה יסולק עד תומו.

יהושע אורן: אנחנו לא תוחמים את זה בזמן.

יהושע אורן: אנחנו נשלם את זה עד הסוף.

יהושע אורן: בנושאים אחרים, כגון תשלומים לחברות ביטוח או תשלומים אחרים, יש דרכים אחרות לטפל.

יהושע אורן: זה לא במערכת הסליקה הזאת.

יהושע אורן: רבים מאיתנו משלמים דרך כרטיסי אשראי או דרך הוראות קבע.

יהושע אורן: יש את התחום של הסליקה.

יהושע אורן: הכל בזמנו נעשה דרך בנק יהב.

יהושע אורן: בנק יהב היווה מעין מסלקה עבור המדינה או עבור העובדים.

יהושע אורן: הנושא הזה יצא מבנק יהב.

יהושע אורן: היום זה מטופל בחשכ"ל.

יהושע אורן: ישנה מחלקה שאחראית על הסליקות.

יהושע אורן: היא מקבלת את כל הנתונים של הסליקה באמצעות הגורם שמנפיק את תלושי המשכורת של עובדי המדינה.

יהושע אורן: לנושא העתידי ייקבעו קריטריונים.

יהושע אורן: אנחנו לא באים ואומרים שמעתה אין יותר סליקות, אלא שייקבעו קריטריונים.

יהושע אורן: יחד עם ההסתדרות ייקבעו קריטריונים של מה אותם שירותים או סכומים שאנחנו רוצים שימשיכו להיסלק מתלוש המשכורת של העובדים.

שלי יחימוביץ': מה המצב עד שייקבעו קריטריונים?

יהושע אורן: אין כרגע סליקות חדשות.

שלי יחימוביץ': מה קורה כרגע?

יהושע אורן: כל מה שנוצרה לגביו התחייבות ממשיך להיסלק.

שלי יחימוביץ': מה לגבי התחייבות שנוצרת ברגע זה?

יהושע אורן: היא לא יכולה להיווצר.

יהושע אורן: התחייבות יכולה להיווצר רק ברגע שהיא עוברת אלי.

משה גפני: אתה אומר שכל התחייבות שנעשתה לטווח ארוך תכובד עד תומה.

יהושע אורן: החלק השני זה החלק הבנקאי.

יהושע אורן: אחד הטריגרים למכרז היה דוח מבקר המדינה לגבי כל ניהול הכספים.

יהושע אורן: אני לא רוצה להתייחס לעלויות שהיו עם זה.

יהושע אורן: מצד אחד המדינה שילמה עמלה לבנק יהב על התפעול של הנושא הזה, מצד שני הייתה בלעדיות במשך אותן שנים אך ורק לבנק אחד.

יהושע אורן: יש כאלה שיגידו שהיו בנקים נוספים.

יהושע אורן: אני אומר כאן שלא היו שום בנקים נוספים.

יהושע אורן: אם בנק יהב הגיע להסכמה כלשהי עם בנק כלשהו תמורת עמלה שהוא יסלוק עבורו, בעיני זאת לא תחרות.

יהושע אורן: בנק יהב שלט באופן מוחלט לגבי השאלה מי יכנסו לתלושי המשכורת של עובדי המדינה.

יהושע אורן: המכרז שיצא היה על הלוואות שהחשב הכללי ייתן לעובדים.

יהושע אורן: אני נכנס בנקודה המרכזית של למה לא לאפשר לבנק יהב לסלוק מתוך תלוש המשכורת.

יהושע אורן: המכרז היה על הלוואות המדינה.

יהושע אורן: הבנק שניגש למכרז התחייב להפקיד פיקדון במדינה.

יהושע אורן: פיקדון צמוד בלי ריבית עולה כסף.

יהושע אורן: בנק דיסקונט הפקיד פיקדון של מעל למיליארד שקל בחשכ"ל ל7 שנים ללא ריבית.

יהושע אורן: המשמעות של זה היא עלות כספית שמי שנושא בה הוא בנק דיסקונט.

יהושע אורן: הבנק שזכה במכרז התחייב להעמיד הלוואות על פי קריטריונים שקבעה המדינה וללא מרווח פיננסי.

יהושע אורן: מי שמעמיד את הכסף לבנק זה החשב הכללי.

יהושע אורן: החשב הכללי קובע את הריבית, כשהבנק מעמיד את זה ללא מרווח פיננסי.

יהושע אורן: הבנק גם לא יגבה עמלות על הטיפול.

יהושע אורן: הסיבה שניגשים למכרז היא כדי להגיע ללקוחות שהם עובדי מדינה.

יהושע אורן: אחד מהכלים זה הנושא של הסליקה.

יהושע אורן: האפשרות לסלוק דרך תלוש המשכורת נותנת יתרון מסוים למי שזכה במכרז.

יהושע אורן: זה יתרון שהיה במשך עשרות שנים אך ורק בידי בנק יהב.

יהושע אורן: לא היה אף בנק אחר שיכול היה לסלוק דרך תלוש המשכורת.

יהושע אורן: היתרון הזה עבר לבנק דיסקונט.

יהושע אורן: הממשלה מחויבת לאפשר לבנק שזוכה במכרז לסלוק דרך תלוש המשכורת.

יהושע אורן: זה מה שאנחנו עושים.

יהושע אורן: ברור שבנק יהב לא יכול לסלוק.

יהושע אורן: הנושאים האלה היו ברורים לשחקנים.

יהושע אורן: אם בנק יהב יוכל לסלוק דרך תלושי המשכורת מצבו ישופר ממה שהיה קודם, כי לא צריך להעמיד פיקדון, לא צריך להעמיד הלוואות.

יהושע אורן: ה וא נשאר עם הלקוחות.

יהושע אורן: צריך לקחת בחשבון שהנושא של הסליקה נתון לשיקול דעתו של החשב הכללי.

יהושע אורן: אני מסכים שלא נכתב במכרז שלבנק דיסקונט תהיה בלעדיות בנושא של הסליקה.

יהושע אורן: זה נכתב במובן החיובי שלבנק דיסקונט תינתן האפשרות לסלוק באמצעות המשכורת.

יהושע אורן: זה יהיה לשיקול דעתו של החשב הכללי.

יהושע אורן: בנקים יודעים וצריכים לדעת לגבות חובות.

יהושע אורן: רוב עובדי המדינה מקבלים את תשוש המשכורת שלהם בבנק יהב.

יהושע אורן: המשכורת משולמת ישירות לבנק יהב.

יהושע אורן: אני לא מבין מה הבעיה של בנק לגבות את החובות מתוך הסכום שמשולם לחשבון הבנק.

יהושע אורן: זה דבר שאני חייב להגיד שהוא לא ברור לי.

יהושע אורן: המאבק שנוצר פה, שלטעמי הוא כל כולו אם בנק יהב יכול לסלוק או לא , יצא מכל פרופורציה אפשרית.

יהושע אורן: מדובר כאן במכרז שבנק יהב הפסיד בו.

יהושע אורן: ברור שנגרמים לו נזקים כלכליים מזה שהוא הפסיד במכרז הזה.

יהושע אורן: זה חלק מההפסד.

סטס מיסז'ניקוב: האם גם הבנקים האחרים היו יכולים לסלוק או שרק בנק יהב?

יהושע אורן: רק בנק יהב.

יהושע אורן: היו מספר מקרים שבנקים אחרים הגיעו להסכם עם בנק יהב לגבי הסליקה.

יהושע אורן: הם היו צריכים לשלם עמלה של בין אחוז לאחוז וחצי.

אבישי ברוורמן: כל השאלה היא לגבי פרשנות המכרז.

סטס מיסז'ניקוב: מה קורה עכשיו עד הבג"ץ?

סטס מיסז'ניקוב: מי סולק?

יהושע אורן: מ1 לינואר שנה זו הסליקות מתבצעות בחשכ"ל.

יהושע אורן: החשכ"ל מבצע את הסליקות עבור עובדי המדינה.

יהושע אורן: אנחנו סולקים גם את ההלוואות החדשות של בנק דיסקונט וגם את ההלוואות הישנות של בנק יהב.

יהושע אורן: כל ההלוואות שניתנו מהתחלת השנה נסלקות.

שלי יחימוביץ': האם זה מצב זמני?

יהושע אורן: זה מצב זמני, כי הודענו שנפסיק לסלוק את ההלוואות החדשות.

סטס מיסז'ניקוב: מי יסלוק?

יהושע אורן: בנק יהב בעצמו יגבה את ההלוואות.

שלי יחימוביץ': מי יסלוק בעתיד?

יהושע אורן: הסליקות מבוצעות בחשב הכללי.

יהושע אורן: נצטרך לראות אם יש מקום להוציא את זה לביצוע של מישהו אחר.

יהושע אורן: זה לא יהיה בנק.

יהושע אורן: הנתונים לא יהיו בידי הבנקים.

יהושע אורן: הנתונים יהיו אצלנו.

יהושע אורן: הסליקה תהיה אצלנו.

סטס מיסז'ניקוב: נניח שאני גמלאי של שירות המדינה ואני רוצה לקנות היום מוצר.

סטס מיסז'ניקוב: יש לי רק אמצעי תשלום אחד, שזה דרך התלוש שלי.

סטס מיסז'ניקוב: מי סולק?

יהושע אורן: קשה לי לקבל את זה שהאמצעי היחיד הוא תלוש המשכורת.

יהושע אורן: המצב הזה לא קיים.

יהושע אורן: תלוש המשכורת לא ישלם אם אין לך כסף.

יהושע אורן: אם אין לך כרטיס אשראי תשלם בשיקים דחויים.

יהושע אורן: יהיו לנו הסדרים.

יהושע אורן: יש לנו הסדרים שאנחנו רוצים לכבד אותם יחד עם ההסתדרות.

יהושע אורן: יש מועדוני צרכנות של ההסתדרות והעובדים שאנחנו רוצים שהם יוכלו לסלוק דרך המשכורת.

יהושע אורן: לא חסמנו את הנושא הזה לחלוטין.

יהושע אורן: אנחנו רוצים לפתוח את זה.

יהושע אורן: זה חייב להיות עם קריטריונים.

יהושע אורן: המצב שהיו מעל 1500 מוטבים שהקריטריון היחיד שהיה זה ההסכם שבנק יהב יכול היה להגיע לגבי העמלה שהם ישלמו זה משהו שהוא לא קביל.

סטס מיסז'ניקוב: זאת אומרת שהלוואות חדשות לא מתקבלות ולא נסלקות.

ניסן סלומינסקי: את אותן הלוואות שהמדינה נותנת לעובדי המדינה, שעד היום רק בנק יהב יכול היה לסלוק, בנק יהב לא יכול לסלוק יותר.

ניסן סלומינסקי: האם המכרז שהיה נתן זכות בלעדית לבנק יהב לסלוק?

יהושע אורן: כן.

יהושע אורן: זה חלק מתנאי המכרז.

ניסן סלומינסקי: נניח שאותו אדם לא רוצה 8000, הוא רוצה 50 אלף.

ניסן סלומינסקי: האם בנק דיסקונט יכול לסלוק לו על ה50 אלף, או שהוא יכול לסלוק רק על ה- 8000?

יהושע אורן: על ה50 אלף.

ניסן סלומינסקי: הוא היחיד שיכול לעשות את זה?

יהושע אורן: על הלוואות חדשות.

ניסן סלומינסקי: הוא יכול לקבוע איזה ריבית ואיזה תנאים שהוא רוצה על ה50 אלף?

יהושע אורן: לא.

יהושע אורן: המכרז שהחשב הכללי הוציא כלל בתוכו שני אלמנטים.

יהושע אורן: בגלל זה הוא נקרא מכרז להלוואות מדינה ושירותים בנקאיים.

יהושע אורן: במסגרת הזאת נכללים שירותים בנקאים נוספים, כאשר גם כאן יש מגבלה על הריביות במשיכת יתר.

ניסן סלומינסקי: אדם בא לקבל הלוואה של 50 אלף.

ניסן סלומינסקי: אם הוא ילך לבנק רגיל יהיו ריביות ממוצעות של הבנקים.

ניסן סלומינסקי: בנק דיסקונט לוקח ריבית הרבה יותר גבוהה.

יהושע אורן: שלא ייקח את ההלוואה בבנק דיסקונט.

יהושע אורן: בנק דיסקונט קיבל את האפשרות לסלוק באמצעות תלוש המשכורת הלוואות שמועמדות מכספי המדינה והלוואות אחרות שהוא יעמיד ממקורותיו.

יהושע אורן: זה מה שבנק דיסקונט קיבל.

יהושע אורן: בחלק מהתחומים יש תנאים מיוחדים שבנק דיסקונט נותן.

יהושע אורן: מעולם עובדי המדינה לא היו מחוזרים כל כך כמו בתקופה האחרונה.

יהושע אורן: המכרז רק תרם לעובדים.

יהושע אורן: תנאי הסליקה להלוואות חדשות לא השתנו.

יהושע אורן: יש מגוון רחב של מוצרים שמתחרים עליהם .

יהושע אורן: לפני כן עבדת בבנק אחד בלי תחרות.

יהושע אורן: היום יש תחרות.

יהושע אורן: רואים אותה בפועל.

יהושע אורן: התחרות קיימת.

יהושע אורן: רק בתוצאות השיווק בין שני הבנקים רואים שיש תחרות.

אריאל יעקובי: ההתחייבות לגבי סליקת העבר הייתה התחייבות של החשב הכללי.

אריאל יעקובי: יריב נחמה הדגיש אותה פעמיים בישיבה הקודמת.

אריאל יעקובי: מדובר במצב שהחשב הכללי בא ומודיע לנו שהוא רוצה לרוקן את הבריכה ושאנחנו נקפוץ ראש.

אריאל יעקובי: אני מזה 3 חודשים קובע קריטריונים, אבל שום דבר לא זז, העגלה תקועה באותו מקום.

אריאל יעקובי: הוועד של המכס גמר מכרז פנימי לעשות ביטוח בריאות משלים.

אריאל יעקובי: המכרז היה עם מחירים בלתי רגילים.

אריאל יעקובי: התנאי היסודי של חברת הביטוח לעשות את הביטוח הזה היה סליקה דרך תלוש המשכורת.

אריאל יעקובי: מדובר בקבוצה גדולה של אנשים.

אריאל יעקובי: גמלאי עובדי המדינה מתפרנסים בשכר שבין 2000 ל8000 שקל.

אריאל יעקובי: החשב הכללי מעולם לא ראה סכומים כאלה כתלוש משכורת.

אריאל יעקובי: בלי תלוש המשכורת אנחנו הולכים להיפגע כפול ומכופל.

אריאל יעקובי: פעם אחת כי זה יעלה לנו עלויות נוראיות, פעם שנייה כי לא נוכל לממש את הזכות.

אריאל יעקובי: עובד מדינה בלי סליקה מתלוש משכורת לא יכול לקנות לעצמו ביטוח, לא יכול לקנות לעצמו תכניות חיסכון.

ראובן ריבלין: אנחנו צריכים להבדיל בין זכויות מוקנות של עובדים ובין בנקאות.

ראובן ריבלין: השאלה אם בנק יהב דורש דבר שאין לבנק אחר שלא זכה במכרז.

סטס מיסז'ניקוב: האם תסכים אם החשכ"ל יבטיח לך את אותן זכויות שקיבלת בבנק יהב?

אריאל יעקובי: בתנאי שאין פגיעה בתנאים של עובדי המדינה.

אריאל יעקובי: שיקול הדעת הוא של החשב הכללי.

סטס מיסז'ניקוב: אתה אומר שאתה קונה את זה אם התנאים שקיבלת מבנק יהב לא ישתנו בסליקה.

אריאל יעקובי: אם התנאים שהיו לנו עד היום לא נפגעים אין לי בעיה.

אריאל יעקובי: הבעיה שלי היא שהוא טוען שזה שיקול דעתו שלו.

אריאל יעקובי: השאלה איזה שיקול מופעל במצבים כאלה.

אריאל יעקובי: כאשר שיקול הדעת לא ניתן להסברה חייב להיות שיקול אחר.

ניסן סלומינסקי: הוא אמר שאם את העסקה הזאת אתה עושה בבנק דיסקונט אין לו בעיה שתהיה סליקה.

ניסן סלומינסקי: אתה רוצה מבנק אחר לקבל אישור מיוחד לעשות את הסליקה.

אריאל יעקובי: הוא לא יודע להציג בנק שרצה לקבל שירותי סליקה בעבר ולא קיבל.

אריאל יעקובי: ל90% מעובדי המדינה יש חשבונות בבנק מסוים.

אריאל יעקובי: 2% או 3% עוברים מבנק לבנק.

אריאל יעקובי: היום כל עובדי המדינה תקועים עם כל הסיפור הזה מבלי שיש תשובה.

אריאל יעקובי: אין לי בעיה שהוא ייקח את כל הלוואות יהב ויכניס לדיסקונט.

אריאל יעקובי: מה שמעניין אותי זה שהוא פוגע בעובדי המדינה, ברקמה הכי רגישה שלהם.

אריאל יעקובי: יש הלוואות ועדים, יש התחייבויות ועדים, יש רכישות דרך חברות ביטוח, יש רכישות דרך חברות כלכליות.

אריאל יעקובי: את כל זה הוא מוכן לשלם עד התשלום האחרון.

אריאל יעקובי: אם התשלום האחרון הסתיים חודש שעבר ועכשיו אני נכנס לH

ראובן ריבלין: אני ועד עובדים שרוצה ללכת לבנק לאומי.

ראובן ריבלין: האם אני אקבל את אותם תנאים מהחשב הכללי שאתה דורש בבנק יהב?

אריאל יעקובי: בעבר יכולת לקבל.

אריאל יעקובי: היום לא.

סטס מיסז'ניקוב: החשכ"ל אמר שהסליקה בעתיד לא תיעשה דרך מוסד פיננסי .

אריאל יעקובי: לי לא איכפת מי יעשה, העיקר שיאפשרו לכולם.

אריאל יעקובי: מדינת ישראל נותנת משכנתאות.

אריאל יעקובי: המדינה לא באה ומחייבת משכנתא במקום אחד.

אריאל יעקובי: היא אומרת שזה פתוח לכל.

אריאל יעקובי: אם הוא רוצה לגבות על זה כסף, שיגבה על זה כסף.

סטס מיסז'ניקוב: נניח שהחשכ"ל אומר שממחר הוא סולק את ההתחייבויות החדשות.

סטס מיסז'ניקוב: זה לא משנה לך את התנאים.

אריאל יעקובי: לא.

סטס מיסז'ניקוב: אנחנו פותרים את הבעיה של דיסקונט.

סטס מיסז'ניקוב: אני הבנתי שזה חייב את עובדי המדינה לעבור לדיסקונט על מנת לקבל שירותי סליקה.

אריאל יעקובי: אני רוצה את מה שהיה קודם.

אריאל יעקובי: לא משנה לי מי מבצע את זה.

אריאל יעקובי: מצידי ששוקי יגבה כסף ממי שהוא רוצה, רק שייתן לי את שירותי הסליקה.

יהושע אורן: הקריטריונים צריכים להיות ברורים.

יהושע אורן: אנחנו נסלוק אם מדובר על הסדר ביטוח שהיה במכרז של מס הכנסה.

יהושע אורן: אנחנו נגיע לקריטריונים שכוללים הסדרים שוועדי העובדים מגיעים אליהם.

יהושע אורן: אנחנו לא נסלוק כל דבר.

יהושע אורן: לא יהיה מצב שכל עובד מדינה שנכנס לאיזו חנות יוכל להרים טלפון ולהגיד שהוא רוצה לסלוק דרך המשכורת כי אין לו כסף.

יהושע אורן: זה לא יהיה.

יהושע אורן: את הסליקות אנחנו לא מפסיקים.

יהושע אורן: נעשה את הסליקות לפי קריטריונים.

יהושע אורן: זה מה שאנחנו צריכים להגיש לבית משפט.

יהושע אורן: סליקות של מועדונים, כמו קרנות שוטרים, קרנות סוהרים יהיו במסגרת קריטריונים.

סטס מיסז'ניקוב: ומה אם אני לא נמצא באף מועדון?

יהושע אורן: אני לא אסלוק אם אתה לא נמצא באף מועדון ואתה הולך לרכישה.

יהושע אורן: תוציא מזומן.

יהושע אורן: תיתן שיק.

יהושע אורן: לבנק דיסקונט יש חובה וזכות.

יהושע אורן: חובתו של בנק דיסקונט זה להעמיד הלוואות שהמדינה רוצה לתת לעובדיה.

יהושע אורן: זאת החובה המרכזית של בנק דיסקונט.

יהושע אורן: הוא יכול להעמיד גם הלוואות אחרות.

יהושע אורן: לגבי ההלוואות האלו ואחרות שבנק דיסקונט יעמיד אנחנו נאפשר סליקה דרך תלוש המשכורת.

יהושע אורן: אני אבצע את הסליקה, לא בנק דיסקונט.

ניסן סלומינסקי: שם זה לא קשור לקריטריונים.

סטס מיסז'ניקוב: אריאל, אם עד עכשיו לא היית שייך לשום מועדון יכולת לבצע רכישה בכל מקום שרצית?

אריאל יעקובי: כן.

אריאל יעקובי: הייחוד של עובדי המדינה זה שאי אפשר לחייב אותם להיות חברים בהסתדרות.

אריאל יעקובי: לעובד מדינה יש מעמד על, הוא לא צריך להזדהות.

סטס מיסז'ניקוב: יכולת לבצע רכישה בכל חנות בלי להיות חבר במועדון?

אריאל יעקובי: בתנאי שהארגון הסדיר את העניין הזה.

אריאל יעקובי: לא כל עובד נכנס.

סטס מיסז'ניקוב: אתם מדברים על אותו דבר.

סטס מיסז'ניקוב: אם הארגון הסדיר את הנושא הזה יכולת לבצע רכישה בכל מקום.

אריאל יעקובי: הוא אומר שהוא רוצה לקבוע קריטריונים.

אריאל יעקובי: האם אתם יודעים שהריבית שעובדי המדינה משלמים על הלוואות היא מעל לריבית של בנק ישראל?

אריאל יעקובי: זה בגלל חוסר רגישות של החשב הכללי.

אריאל יעקובי: החשב הכללי היה בודק את זה בדרך כלל עם נוסחה.

אריאל יעקובי: אני מבקש מהחשב הכללי שלפני שהוא עושה שינויים שיגיע איתנו להסכמה.

אריאל יעקובי: הוא קודם מרוקן את הבריכה, אחר כך אומר לנו לשחות.

אריאל יעקובי: אני רוצה שהוא ישאיר את הבריכה כמות שהיא.

אריאל יעקובי: אם הוא יזמין אותי ואני לא אבוא, שיבוא לוועדה ויגיד שלא הגעתי.

משה גפני: אדוני החשכ"ל, בתוך כמה זמן תוכל להגיע עם ועד עובדי המדינה לקריטריונים של הסליקה?

שלי יחימוביץ': אני לא הצלחתי להבין מה החופזה בלקחת את הסליקה לחשב לפני שיש קריטריונים.

שלי יחימוביץ': מה הפריע להם ומה מפריע להם עכשיו להמשיך את המצב הקיים עד שהם יגבשו קריטריונים?

סטס מיסז'ניקוב: זה בגלל שהיה מכרז.

שלי יחימוביץ': מה זו תקופת הלימבו הזאת שבה אין קריטריונים ואף אחד לא יודע איפה הוא נמצא?

שלי יחימוביץ': מה כל כך דחוף?

שלי יחימוביץ': למה לא להמשיך את המצב הקיים עד שיגובשו קריטריונים?

שלי יחימוביץ': בגיבוש הקריטריונים הם צריכים לדבר עם ההסתדרות ועם בנק יהב.

שלי יחימוביץ': למה הכל באלימות?

שלי יחימוביץ': התחושה שלי היא שיש כאן להיטות יתר.

שלי יחימוביץ': אני ראיתי את להיטות היתר הזאת כשקיבלתי מכתב הביתה.

שלי יחימוביץ': זה היה מכתב שיווקי לכל דבר, קמפיין פרסומי.

שלי יחימוביץ': קיבלו אותו 400 אלף איש בעלות אדירה.

שלי יחימוביץ': החשב הכללי באותו מכתב מפציר בי ואומר לי למה אני חייבת לעזוב את יהב ולהצטרף לדיסקונט .

שלי יחימוביץ': המכתב הזה הוא דוגמה ללהיטות היתר שאחזה את החשב בכל הנוגע להרס של יהב.

שלי יחימוביץ': זה לא במכרז.

שלי יחימוביץ': הקמפיין הישיר המדוור ל400 אלף עובדי מדינה הוא לא מכרז.

שלי יחימוביץ': אני קיבלתי אותו כאדם פרטי.

שלי יחימוביץ': זה זעזע אותי.

שלי יחימוביץ': גם הנגישות הבלעדית למשרדי ממשלה.

שלי יחימוביץ': מה זה הדבר הזה?

שלי יחימוביץ': איפה התחרות שהחשב כל כך מאמין בה?

שלי יחימוביץ': בעניין הספציפי של הסליקה הפתרון הוא מאוד פשוט.

שלי יחימוביץ': צריך להמשיך את המצב הקיים, לא להמשיך את האנומליה הזאת שבה החשב עושה את הסליקה.

סטס מיסז'ניקוב: את הסליקה החדשה הוא לא עושה.

סטס מיסז'ניקוב: רק אם אתה שייך למועדון.

שלי יחימוביץ': מישהו צריך להמשיך לעשות את פעולת הסליקה.

שלי יחימוביץ': למה החשב הכללי עושה את זה?

שלי יחימוביץ': תסבירו לי את ההיגיון לזה.

שלי יחימוביץ': צריך להמשיך את המצב הקיים עד שיגובשו קריטריונים.

ראובן ריבלין: החשב הכללי מנהל את ענייני המדינה ואת העניינים של עובדי המדינה.

ראובן ריבלין: הייתה איזו שהיא מערכת שיצרה איתם הסדרים כאלה ואחרים.

ראובן ריבלין: החשב הכללי החליט להוציא מכרז.

ראובן ריבלין: אני שואל מדוע צריך את המכרז הזה.

ראובן ריבלין: מדובר על עובדי המדינה.

ראובן ריבלין: גם אנשי המערכת של החשב הכללי הם במסגרת עובדי המדינה.

ראובן ריבלין: מדוע צריך להוציא את זה לבנק מסחרי?

ראובן ריבלין: מה שמבקשים עובדי המדינה זה לא להיפגע מכל הבלגנים.

ראובן ריבלין: בואו נבחין בין הנושא של העובדים לנושא של הבנק.

ראובן ריבלין: בנושא של הבנק שמעתי שיש בקשה לצו מניעה מצד בנק יהב כלפי בנק דיסקונט.

ראובן ריבלין: שישברו את הראש שם.

ראובן ריבלין: אלה עניינים מסחריים.

ראובן ריבלין: אם יקבע החשב איזה שהם קריטריונים שייחדו את בנק יהב ולא את עובדי המדינה, אז זה לא יהיה חוקתי.

ראובן ריבלין: אם העובדים באים ואומרים לי שהם לא מדברים על בנק יהב או על בנק דיסקונט אלא הם רוצים סליקה ישירה, אז אני חושב שההיגיון במאבק שלהם הוא נכון.

ראובן ריבלין: תבחינו בין עובדי המדינה לבנק יהב.

סטס מיסז'ניקוב: בהנחה שהמכרז כלל את מה שבנק יהב חשב שהוא כולל.

ראובן ריבלין: אנחנו לא נלחמים את המלחמה של בנק יהב.

ראובן ריבלין: אם הוא ייתן להם אפשרות לעשות את זה, הוא יצטרך לתת אפשרות לכל הבנקים.

ראובן ריבלין: אני לא נלחם את מלחמת בנק יהב.

ראובן ריבלין: לא צריך ללחוץ על החשב נקודתית ולערבב בין עובדי המדינה לבנק יהב.

ראובן ריבלין: את כל ההתחייבויות שניתנו צריך לקיים.

ניסן סלומינסקי: בנושא הזה של הסליקה יש פלוס גדול.

ניסן סלומינסקי: כנראה שסביב זה התפתח שוק.

ניסן סלומינסקי: למי שסולק ויושב על התלוש יש אינפורמציות גדולות מאוד לגבי זה שאם זה עובר לגופים אחרים זה יתרון.

ניסן סלומינסקי: ביכולת לסלוק, מעבר ליתרון שיש, יש גם סכנה גדולה.

ניסן סלומינסקי: אני מבין שהחשכ"ל אמר שאין יותר סליקה על ידי בנק ושהוא היחיד שסולק.

ניסן סלומינסקי: החשכ"ל הוציא מכרז.

ניסן סלומינסקי: בזה זכה בנק דיסקונט.

ניסן סלומינסקי: בנק יהב היה יכול לסלוק בעבר.

ניסן סלומינסקי: הוא גם זה שישב על התלוש.

ניסן סלומינסקי: לאף בנק אין יותר את התלוש.

ניסן סלומינסקי: החשכ"ל אמר שלגבי דברים אחרים הוא מוכן לתת אפשרויות לסלוק מעבר להלוואות המדינה.

ניסן סלומינסקי: מה שצריך לעשות זה לפנות לחשכ"ל ולבקש ממנו לעשות כמה שיותר מהר את הקריטריונים כדי שכולם ידעו ויהיו רגועים בנושא הזה.

ניסן סלומינסקי: צריך לעשות את זה מתואם עם הארגונים.

אבישי ברוורמן: אף אחד לא רוצה להתערב במאבק המסחרי בין בנק יהב לבנק דיסקונט.

אבישי ברוורמן: היה מכרז לפי חוקי מדינת ישראל.

אבישי ברוורמן: זכה בו בנק דיסקונט.

אבישי ברוורמן: בית המשפט יפרש מה שהוא רוצה לגבי המכרז.

אבישי ברוורמן: מה שצריך זה שעובדי המדינה לא ייפגעו כהוא זה מאי ההבנה ומעודף בירוקרטיה.

אבישי ברוורמן: החשב הכללי צריך לשבת עם הגורמים השונים.

אבישי ברוורמן: דיברנו על קריטריונים לגבי תקופת המעבר.

אבישי ברוורמן: הפשרה הזאת נכונה ולא פוגעת בתחרות בין הבנקים.

גיורא הרדינסט: יש הבדל בין מי שמבצע את הסליקה למוטבי הסליקה.

גיורא הרדינסט: השאלה לטובת מי מבצעים את הסליקה, לא מי מבצע אותה.

גיורא הרדינסט: מקובל שהחשכ"ל מבצע אותה.

גיורא הרדינסט: אין על זה שום ויכוח.

גיורא הרדינסט: השאלה היא עם מי רשאים עובדי המדינה לעשות עסקה ולומר שאת התמורה ינכו משכרם.

גיורא הרדינסט: נכנס עובד מדינה לבנק דיסקונט ומקבל הלוואה שהיא מחוץ למכרז.

גיורא הרדינסט: אותו עובד נותן הוראה לחשכ"ל לנכות מהמשכורת סכום מסוים.

גיורא הרדינסט: אותו עובד לא יוכל להיכנס לבנק יהב או לכל בנק אחר ולקבל את אותו הסדר שהוא קיבל מבנק דיסקונט.

גיורא הרדינסט: זה לא קשור למכרז.

סטס מיסז'ניקוב: זאת הפרשנות המשפטית שעומדת בפני בג"ץ.

ראובן ריבלין: האם היתרון הזה היה רק של בנק יהב?

גיורא הרדינסט: לא.

גיורא הרדינסט: אני חושב שזה נכון שייקבעו קריטריונים.

גיורא הרדינסט: לעובד מדינה לא מוקנית הזכות להיכנס לכל חנות לתיקון אופניים ולהגיד שאת התמורה ינכו משכרו.

גיורא הרדינסט: צריכים להיות קריטריונים עניינים.

גיורא הרדינסט: אני לא מבין למה בנק שמשרת 85 אלף עובדי מדינה לא יוכל לבצע את אותו הסדר.

גיורא הרדינסט: מדובר בגוף המסחרי הגדול ביותר שמשרת את עובדי המדינה.

גיורא הרדינסט: אפשר לעשות את זה עם מועדון צרכנים כזה או אחר .

גיורא הרדינסט: שאלה חברת הכנסת שלי יחימוביץ איפה ייפגעו עובדי המדינה.

גיורא הרדינסט: הם יהפכו להיות שבויים של בנק דיסקונט.

גיורא הרדינסט: הם יוכלו לקבל את התנאים רק בבנק דיסקונט, משום שבכל בנק אחר, כולל בנק יהב, הם יהיו בעמדת נחיתות.

גיורא הרדינסט: זה לא היה במכרז.

גיורא הרדינסט: אותו אמצעי תשלום הוא גם בטוחה, הוא לא רק אמצעי תשלום.

גיורא הרדינסט: כאשר אתה מקבל הוראה מעובד מדינה לנכות משכרו ולהעביר ישירות לבנק, מבחינתו של הבנקאי זה סוג של בטוחה.

גיורא הרדינסט: הבטוחה הזאת שווה כסף.

גיורא הרדינסט: את הכסף שעולה הבטוחה יפסיד העובד.

גיורא הרדינסט: סעיף 15(4) למכרז אומר חד משמעית שלמען הסר ספק לחשכ"ל נתונה הזכות לאשר לגופים נוספים לבצע ניכויים שונים מתלוש השכר.

יאיר נחמן: אירגנו ביטוח בריאות לעובדים.

יאיר נחמן: זה דבר חשוב לכל הדעות.

יאיר נחמן: כשהיינו צריכים להחיל את הביטוח, חודשיים קודם נעצרנו על ידי מכתב שאמר שבנק יהב לא יכול לבצע סליקה וצריך לעבור למשרד החשב שהוא זה שיבצע את הסליקה.

יאיר נחמן: היום אנחנו בסוף חודש אפריל.

יאיר נחמן: עדיין לא נתק

יאיר נחמן: בלה החלטה ולא נקבעו קריטריונים לגבי האפשרות לבצע סליקה לחברת ביטוח.

יאיר נחמן: אלף עובדים עומדים בלי ביטוח.

ישראל דויד: לא בכדי בוחרים מתוך מכרז שלם סעיף אחד שבו החשכ"ל שמר לעצמו זכות בלעדית מול הזוכה במכרז לקבוע איזה גורמים נוספים יוכלו לסלוק.

ישראל דויד: ב15(1) כתוב שהזוכה במכרז יהיה זכאי להעמיד את ההלוואות של המדינה, ויהיה זכאי לסלוק את הלוואותיו דרך תלוש המשכורת.

ישראל דויד: הזכות הראשונה לקבל את הכסף היא של החשכ"ל.

ישראל דויד: זה המכרז שזכינו בו.

דוד בן דוד: טוב שתצא מפה קריאה שהקריטריונים שייקבעו בין המדינה להסתדרות עובדי המדינה יהיו קריטריונים הוגנים.

דוד בן דוד: צריכה לצאת איזו שהיא קריאה שהקריטריונים יהיו לטובת עובדי המדינה ושהם יתייחסו לגודל הגוף ולמספר עובדי המדינה שמקבלים שירות מאותו גוף.

דוד בן דוד: נאמר פה בפעם הראשונה על ידי החשב הכללי שהובטחה בלעדיות לבנק דיסקונט על המכרז, דבר שלא היה ידוע לבנק יהב.

דוד בן דוד: אילו בנק יהב היה יודע שיש בלעדיות על תלוש המשכורת לבנק אחד במסגרת המכרז, בנק יהב היה נותן מחיר הרבה יותר גבוה במכרז.

סטס מיסז'ניקוב: ועדת הכספים מבקשת שהקריטריונים יעשו בשיתוף פעולה עם עובדי המדינה.

סטס מיסז'ניקוב: אנחנו מבקשים שהקריטריונים יהיו הגיוניים והוגנים.

סטס מיסז'ניקוב: אנחנו מבקשים שתהיה לעובדי המדינה זכות לסלק ניכויים של רכישות שונות שייעשו בעתיד.

סטס מיסז'ניקוב: אנחנו מבקשים מהחשב לכבד את כל ההתחייבויות שנעשו עד עכשיו.

יהושע אורן: הוכנו קריטריונים על ידי החשב הכללי.

יהושע אורן: הקריטריונים הוגשו לבג"ץ.

יהושע אורן: החשב הכללי לא ראה את תלוש המשכורת ככרטיס אשראי, לכן הקריטריונים צומצמו באופן מאוד מהותי.

יהושע אורן: מיד עם כניסתי לתפקיד נפגשתי עם ראשי ההסתדרות שיראו את הדבר הזה.

יהושע אורן: אני מוכן לפתוח את הקריטריונים.

יהושע אורן: לא בהכרח להביא לזה שיהיו 1500 מוטבים שיוכלו לסלוק, אלא לעשות קריטריונים שיהיו מסודרים.

יהושע אורן: אנחנו הצבנו קריטריונים.

יהושע אורן: היו פגישות עם ההסתדרות בנושא הזה.

יהושע אורן: הנושא העיקרי שעמד על הפרק זה שההסתדרות רצתה שזה יכלול את בנק יהב.

יהושע אורן: מבחינתנו הקריטריונים מוכנים.

יהושע אורן: מה שאני אומר זה אחרי שמיעה של העובדים.

שלי יחימוביץ': מה קורה עכשיו?

יהושע אורן: מה שקורה עכשיו זה שאותם סילוקים במסגרת הקריטריונים הראשוניים שהיו, כגון הפרשות שנעשו, עדיין נעשים.

יהושע אורן: רכישות של עובדים לא מתבצעות.

שלי יחימוביץ': תמשיכו את המצב הקיים.

יהושע אורן: אם הוועדה רוצה לדון באותם 1500 מוטבים אנחנו לא כל כך נתקדם.

יהושע אורן: אנחנו לא נעתיק את מה שהיה לעתיד.

יהושע אורן: אנחנו נייצר את הקריטריונים.

יהושע אורן: עוד לפני כניסתי לתפקיד יצאה הודעה לכל המוטבים.

יהושע אורן: כל המוטבים קיבלו הודעה על כך שיש להם למעלה מחצי שנה זמן התארגנות כדי שיוכלו לסלוק.

יהושע אורן: זה לא אותן התחייבויות.

יהושע אורן: קבענו קריטריונים.

יהושע אורן: אנחנו נשב עם ההסתדרות.

יהושע אורן: אנחנו נבדוק אם יש מכרז שנעשה לביטוח בריאות של ועד עובדים.

סטס מיסז'ניקוב: אנחנו מבקשים לשקול לחיוב להמשיך את המצב.

יהושע אורן: אני לא יכול.

סטס מיסז'ניקוב: הוואקום הזה לא בריא.

סטס מיסז'ניקוב: זה יוצר אנטגוניזם גם בקרב אלה שהיו נכונים.

סטס מיסז'ניקוב: אני חושב שאתה יכול ללכת לקראת העובדים ואת הוואקום הזה למלא במה שהיה.

יהושע אורן: מ1 לינואר שנה זו לא בוצעו אותן סליקות חדשות.

יהושע אורן: אנחנו יכולים, בפרק זמן מאוד קצר, לקבוע את הקריטריונים.

יהושע אורן: כולם ידעו אז מה נסלוק ומה לא נסלוק.

יהושע אורן: אין תקופת ביניים.

יהושע אורן: אנחנו לא נעתיק את מה שהיה בשנה שעברה לחודש אחד.

יהושע אורן: אין שום בעיה לסכם את זה לחודש הזה.

שלי יחימוביץ': אנחנו פותחים פה מערכת יחסים ארוכה ומתמשכת בין החשב הכללי לוועדת הכספים.

שלי יחימוביץ': אני באופן מסורתי עם העובדים.

שלי יחימוביץ': אני בעד חיזוק ההסתדרות.

שלי יחימוביץ': אני כמעט אוטומטית, למעט מקרים יוצאים מהכלל, מתייצבת בצד הזה.

שלי יחימוביץ': אני לא לבד פה.

שלי יחימוביץ': יושבים פה חברי ועדת הכספים מכל קצוות הקשת הפוליטית.

שלי יחימוביץ': לאורך כמה וכמה ישיבות אנחנו לא מצליחים להבין את הלהיטות הזאת.

שלי יחימוביץ': אני אומרת את זה בתור חברה אישית של זליכה.

שלי יחימוביץ': גם בעניין הזה היו לי עימותים איתו.

שלי יחימוביץ': תבוא לקראתנו ותגבש במהירות את הקריטריונים.

שלי יחימוביץ': בתקופת הביניים הזאת צריך להמשיך את המצב הקיים.

שלי יחימוביץ': אתה יכול לעשות את זה.

שלי יחימוביץ': שערה משערות ראשו של אף אחד לא תיפול.

שלי יחימוביץ': כולנו נבוא על סיפוקנו.

יהושע אורן: אין בעיה.

יהושע אורן: עד 30 ביוני כל אותם ביטוחים נסלקים.

יהושע אורן: הדבר היחיד שלא נעשה זה שאנחנו לא מקבלים הוראות חדשות.

יהושע אורן: צריך לשים את הדברים בפרופורציה.

יהושע אורן: עד 30 ביוני הכל ממשיך.

יהושע אורן: אנחנו הוצאנו בזמנו מכתב על כך ש30 ביוני זה המועד האחרון.

יהושע אורן: אני לא רואה שום סיבה שעד המועד הזה לא נוכל לסכם.

יהושע אורן: אז גם לא תהיה שום תקופת מעבר.

סטס מיסז'ניקוב: אנחנו עומדים על כך שתגבשו קריטריונים יחד עם העובדים בפרק הזמן הזה.

סטס מיסז'ניקוב: אני מבין שאתה לא יכול לסלוק עכשיו.

סטס מיסז'ניקוב: תתאפקו בקטע הזה במשך שבועיים עד שלושה.

סטס מיסז'ניקוב: אנחנו נעקוב כך שהקריטריונים ייעשו בשיתוף פעולה ושעובדי המדינה לא ייפגעו.